title: A Tanács (KKBP) 2018/1125 határozata (2018. augusztus 10.) a dél-szudáni helyzetre tekintettel hozott korlátozó intézkedésekről szóló (KKBP) 2015/740 határozat módosításáról

text:
                  13.8.2018

                  HU

                  Az Európai Unió Hivatalos Lapja

                  L 204/48

         A TANÁCS (KKBP) 2018/1125 HATÁROZATA
         (2018. augusztus 10.)
         a dél-szudáni helyzetre tekintettel hozott korlátozó intézkedésekről szóló (KKBP) 2015/740 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2015. május 7-én elfogadta a dél-szudáni helyzetre tekintettel hozott korlátozó intézkedésekről szóló (KKBP) 2015/740 határozatot (1).

                     (2)

                     Az Egyesült Nemzetek Biztonsági Tanácsa 2018. július 13-án elfogadta a 2428. (2018) sz. határozatot, amely elsősorban fegyverembargót vezet be és két személynek a korlátozó intézkedések hatálya alá tartozó személyek és szervezetek jegyzékébe való felvételéről rendelkezik.

                     (3)

                     A (KKBP) 2015/740 határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A (KKBP) 2015/740 határozat a következőképpen módosul:

                        1.

                        Az 1. cikk (2) bekezdése helyébe a következő szöveg lép:

                           „2.   Tilos továbbá:

                                       a)

                                       közvetlenül vagy közvetve bármely dél-szudáni természetes vagy jogi személy, szervezet vagy szerv részére vagy a Dél-Szudánban való felhasználás céljából katonai tevékenységekhez vagy az (1) bekezdésben említett eszközökhöz vagy azok rendelkezésre bocsátásához, gyártásához, karbantartásához és használatához kapcsolódóan technikai segítséget, brókertevékenységet vagy egyéb szolgáltatást nyújtani, ideértve felfegyverzett zsoldos személyzet rendelkezésre bocsátását;

                                       b)

                                       közvetlenül vagy közvetve bármely dél-szudáni természetes vagy jogi személy, szervezet vagy szerv részére vagy a Dél-Szudánban való felhasználás céljából katonai tevékenységekkel vagy az (1) bekezdésben említett eszközökkel kapcsolatosan finanszírozást vagy pénzügyi támogatást nyújtani, beleértve különösen az említett eszközök eladására, szolgáltatására, átadására vagy kivitelére, illetve a kapcsolódó technikai segítségre, brókertevékenységre és egyéb szolgáltatás nyújtására vonatkozó támogatásokat, kölcsönöket és exporthitel-biztosítást, valamint biztosítást és viszontbiztosítást;

                                       c)

                                       tudatosan és szándékosan részt venni olyan tevékenységekben, amelyeknek célja vagy hatása az a) vagy a b) pontban említett intézkedések megkerülése.”

                        2.

                        A 2. cikk helyébe a következő szöveg lép:

                           „2. cikk
                           Az 1. cikk nem alkalmazandó az alábbiak értékesítésére, szolgáltatására, átadására vagy kivitelére:

                                       a)

                                       olyan fegyverek és kapcsolódó felszerelés, valamint képzés és segítségnyújtás, amelyet kizárólag az ENSZ személyzetének, köztük a dél-szudáni ENSZ-missziónak (UNMISS) és az ENSZ Abyei Ideiglenes Biztonsági Haderejének (UNISFA) használatára, illetve támogatására szánnak;

                                       b)

                                       kizárólag humanitárius vagy védekezési célokat szolgáló, halált nem okozó katonai eszközök és kapcsolódó technikai segítségnyújtás, illetve képzés, amennyiben arról a Biztonsági Tanácsnak a 2206 (2015) sz. határozat alapján létrehozott bizottságát (a továbbiakban: bizottság) előzetesen értesítették;

                                       c)

                                       az ENSZ személyzete, a média képviselői, a humanitárius és a fejlesztési szervezetek munkatársai és az őket kísérő személyzet által, kizárólag személyes használatra Dél-Szudánba átmeneti jelleggel kivitt védőruházat, beleértve a golyóálló mellényeket és a katonai sisakokat is;

                                       d)

                                       a Dél-Szudánba olyan állam haderői által átmeneti jelleggel kivitt fegyverek és kapcsolódó felszerelés, amely a nemzetközi jognak megfelelően, kizárólag és közvetlenül állampolgárai és Dél-Szudánban a konzuli felelőssége alá tartozók védelmének és evakuálásának megkönnyítésére tesz lépéseket, amennyiben arról a bizottságot értesítették;

                                       e)

                                       olyan fegyverek és kapcsolódó felszerelés, valamint technikai képzés és segítségnyújtás, amelyet kizárólag az afrikai uniós regionális akciócsoportnak szánnak, vagy amely kizárólag az akciócsoport támogatását szolgálja az Úr Ellenállási Hadserege ellen folytatott regionális műveletek során, a bizottságnak küldött előzetes értesítésben foglaltaknak megfelelően;

                                       f)

                                       olyan fegyverek és kapcsolódó felszerelés, valamint technikai képzés és segítségnyújtás, amely kizárólag a békemegállapodásban foglalt rendelkezések végrehajtásának támogatását szolgálja, a bizottság általi előzetes jóváhagyásnak megfelelően;

                                       g)

                                       fegyverek és kapcsolódó felszerelés egyéb értékesítése vagy szolgáltatása, illetve egyéb segítségnyújtás vagy személyzet biztosítása, a bizottság általi előzetes jóváhagyásnak megfelelően.”

                        3.

                        A határozat a következő cikkel egészül ki:

                           „2a. cikk

                              1.   A tagállamok nemzeti hatóságaikkal és jogszabályaikkal összhangban, és a nemzetközi jognak megfelelően területükön – a tengeri kikötőket és a repülőtereket is beleértve – ellenőrzik a Dél-Szudánba induló összes rakományt, amennyiben alapos okkal feltételezik, hogy a rakomány olyan termékeket tartalmaz, amelyek szolgáltatása, értékesítése, átadása vagy exportja az 1. cikk értelmében tilos.

                              2.   A tagállamok – felfedezésüket követően – lefoglalják és (megsemmisítés, használhatatlanná tétel, raktározás, vagy a származási vagy célországtól eltérő államnak elhelyezés céljából történő átadás révén) eltávolítják az olyan termékeket, amelyek szolgáltatása, értékesítése, átadása vagy kivitele az 1. cikk értelmében tilos.”

                        4.

                        A 3. cikk (1) bekezdésének a) pontja helyébe a következő szöveg lép:

                                    „a)

                                    a Biztonsági Tanács vagy a bizottság által a 2206 (2015) sz. ENSZ BT-határozat 6., 7., 8. és 9. pontja, valamint a 2428 (2018) sz. ENSZ BT-határozat 14. pontja szerint jegyzékbe vett, e határozat I. mellékletében felsorolt személyek;”

                        5.

                        A 6. cikk (1) bekezdésének a) pontja helyébe a következő szöveg lép:

                                    „a)

                                    a Biztonsági Tanács vagy a bizottság által a 2206 (2015) sz. ENSZ BT-határozat 6., 7., 8. és 12. pontja, valamint a 2428 (2018) sz. ENSZ BT-határozat 14. pontja szerint jegyzékbe vett, e határozat I. mellékletében felsorolt személyek és szervezetek;”.

            2. cikk
            A (KKBP) 2015/740 határozat I. melléklete az e határozat I. mellékletében foglaltak szerint módosul.

            3. cikk
            A (KKBP) 2015/740 határozat II. melléklete az e határozat II. mellékletében foglaltak szerint módosul.

            4. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Brüsszelben, 2018. augusztus 10-én.

                  a Tanács részéről

                  az elnök

               G. BLÜMEL

            (1)  A Tanács (KKBP) 2015/740 határozata (2015. május 7.) a dél-szudáni helyzetre tekintettel hozott korlátozó intézkedésekről és a 2014/449/KKBP határozat hatályon kívül helyezéséről (HL L 117., 2015.5.8., 52. o.).

            I. MELLÉKLET
            A következő személyeket fel kell venni a (KKBP) 2015/740 határozat I. mellékletében szereplő jegyzékbe:

               „7.   Malek REUBEN RIAK RENGU (más néven: a) Malek Ruben)

               Titulusa: altábornagy.
               Tisztsége: a) a logisztikai személyzet helyettes vezérkari főnöke; b) a védelmi erők helyettes vezérkari főnöke és a hadsereg főfelügyelője.
               Születési ideje: 1960. január 1.
               Születési helye: Yei, Dél-Szudán.
               Állampolgársága: dél-szudáni.
               Az ENSZ általi jegyzékbe vétel dátuma: 2018. július 13.

                  Egyéb információk: A Szudáni Népi Felszabadító Hadsereg (SPLA) logisztikai személyzetének helyettes vezérkari főnökeként Malek Reuben Riak Rengu a dél-szudáni kormány azon magas rangú tisztviselői közé tartozott, akik megtervezték és felügyelték a 2015-ös Unity állambeli offenzívát, amely komoly pusztítással járt, a lakosság pedig nagy számban kényszerült lakóhelyének elhagyására.

                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

               Malek Reuben Riak Rengut 2018. július 13-án vették jegyzékbe a 2206 (2015) sz. ENSZ BT-határozat 6. pontja, 7. pontjának a) alpontja, valamint 8. pontja alapján – amit az ENSZ a 2418 (2018) sz. határozatában újólag megerősített – a következők miatt: »a Dél-Szudán békéjét, biztonságát, illetve stabilitását fenyegető fellépések vagy politikák«; »olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása …«, valamint olyan »szervezet vezetése – ideértve bármely dél-szudáni kormányzati, ellenzéki, militáns vagy egyéb csoportot is –, amely vagy amelynek tagjai a 6. és 7. pontban felsorolt tevékenységekben vesznek részt«; továbbá az e határozat 14. pontjának e) alpontja alapján »szexuális és nemi alapú erőszakot is magukban foglaló cselekedetek dél-szudáni megtervezése, irányítása, illetve elkövetése«.
               A Dél-Szudánnal foglalkozó szakértői csoport által 2016 januárjában készített jelentés (S/2016/70) szerint Malek Reuben Riak Rengu azon magas rangú biztonsági tisztviselők közé tartozott, akik 2015. január elején megtervezték az Ellenzéki Szudáni Népi Felszabadító Hadsereg (SPLA-IO) elleni Unity állambeli offenzívát, majd 2015. április végétől felügyelték annak végrehajtását. A dél-szudáni kormány 2015 elején elkezdte felfegyverezni a bul nuer törzshöz tartozó fiatalokat, hogy elősegítse részvételüket az offenzívában. Közülük sokaknak már sikerült AK-típusú automata gépkarabélyhoz jutniuk, műveleteik folytatásához azonban feltétlenül lőszerre volt szükségük. A szakértői csoport jelentése szerint bizonyíték, többek között katonai forrásból származó tanúvallomás támasztja alá, hogy az SPLA parancsnoksága kifejezetten az offenzíva céljából lőszerrel látta el az említett fiatalok csoportjait. Ez idő tájt Malek Reuben Riak Rengu volt az SPLA logisztikai személyzetének helyettes vezérkari főnöke. Az offenzíva következményei között említhető a falvak és infrastruktúrák szisztematikus lerombolása, a helyi lakosság lakóhelyelhagyásra kényszerítése, polgári személyek válogatás nélküli meggyilkolása és kínzása, a szexuális erőszak széles körű alkalmazása – idősekkel és gyermekekkel szemben is –, valamint a gyermekek elrablása és gyermekkatonaként való toborzása, továbbá az, hogy a lakosság nagy számban kényszerült lakóhelyének elhagyására. Az állam déli és központi területei nagy részének lerombolását követően több média- és humanitárius szervezet, valamint a dél-szudáni ENSZ-misszió (UNMISS) jelentéseket tett közzé az elkövetett visszaélések mértékéről.
               8.   Paul MALONG AWAN (más néven: a) Paul Malong Awan Anei, b) Paul Malong, c) Bol Malong)

               Titulusa: vezérezredes.
               Tisztsége: a) a Szudáni Népi Felszabadító Hadsereg (SPLA) korábbi vezérkari főnöke, b) korábbi kormányzó, Észak-Bahr el-Ghazal állam.
               Születési ideje: a) 1962, b) 1960. december 4., c) 1960. április 12.
               Születési helye: Malualkon, Dél-Szudán.
               Állampolgársága: a) dél-szudáni, b) ugandai.
               Útlevélszáma: a) S00004370 (Dél-Szudán), b) D00001369 (Dél-Szudán), c) 003606 (Szudán), d) 00606 (Szudán), e) B002606 (Szudán).
               Az ENSZ általi jegyzékbe vétel dátuma: 2018. július 13.

                  Egyéb információk: az SPLA vezérkari főnökeként Paul Malong Awan több ízben megsértette az ellenségeskedés beszüntetéséről szóló megállapodást és a 2015. évi dél-szudáni konfliktusrendezési megállapodást (ARCSS), és ezzel kiterjesztette és elnyújtotta a dél-szudáni konfliktust. Egyes értesülések szerint ő irányította a Riek Machar ellenzéki vezető meggyilkolását célzó erőfeszítéseket. Arra utasította az SPLA-egységeket, hogy akadályozzák meg a humanitárius szállítmányok célba jutását. Paul Malong Awan vezetése idején az SPLA megtámadott polgári lakosokat, iskolákat és kórházakat; lakóhelyük elhagyására kényszerített polgári lakosokat; erőszakos eltüntetéseket hajtott végre; önkényesen fogva tartott polgári lakosokat; továbbá kínzásokat és erőszakos közösüléseket hajtott végre. Paul Malong Awan mozgósította a Mathiang Anyoor Dinka törzsi milíciát, amely gyermekkatonákat vet be. Vezetése idején az SPLA korlátozta az UNMISS-t, a közös ellenőrző és értékelő bizottságot (JMEC) és a CTSAMM-ot abban, hogy a visszaélések kivizsgálása és dokumentálása céljából eljussanak a helyszínekre.

                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

               Paul Malong Awant 2018. július 13-án vették jegyzékbe a 2206 (2015) sz. ENSZ BT-határozat 6. pontja, 7. pontjának a), b), c), d) és f) alpontja, valamint 8. pontja alapján – amit az ENSZ Biztonsági Tanácsa a 2418 (2018) sz. határozatában újólag megerősített – a következők miatt: »olyan fellépések vagy politikák, amelyek célja vagy hatása a dél-szudáni konfliktus kiterjesztése vagy elnyújtása, illetve a megbékélés, a béketárgyalások vagy a békefolyamat akadályozása, ideértve az ellenségeskedés beszüntetéséről szóló megállapodás több ízben történő megsértését is«; »olyan fellépések vagy politikák, amelyek veszélyeztetik az átmeneti megállapodásokat vagy aláássák a dél-szudáni politikai folyamatot«; »a célzottan a polgári lakossággal, többek között nőkkel és gyermekekkel szembeni fellépés erőszakos cselekmények (gyilkosság, megcsonkítás, kínzás, erőszakos közösülés vagy egyéb szexuális erőszak), elrablások, erőszakos eltüntetések, lakhelyelhagyásra kényszerítések, iskolák, kórházak, vallási létesítmények vagy a polgári lakosság számára menedékül szolgáló helyek elleni támadások elkövetésén, illetve olyan magatartáson keresztül, amely az emberi jogokkal való súlyos visszaélésnek, illetve azok súlyos megsértésének, vagy a nemzetközi humanitárius jog megsértésének minősül«; »az emberi jogok nemzetközi jogát vagy a nemzetközi humanitárius jogot sértő cselekmények vagy emberi jogi jogsértésnek minősülő cselekmények tervezése, irányítása vagy elkövetése Dél-Szudánban«; »a dél-szudáni fegyveres konfliktussal összefüggésben gyermekek fegyveres csoportok vagy fegyveres erők általi bevetése vagy toborzása«; »a Dél-Szudánban működő nemzetközi békefenntartó, diplomáciai, illetve humanitárius segítségnyújtási missziók – ideértve az IGAD monitoring- és ellenőrzési mechanizmusát is – tevékenységeinek akadályozása, illetve a humanitárius segélyek célba juttatásának, szétosztásának vagy az azokhoz való hozzáférésnek az akadályozása«; valamint egy olyan »szervezet vezetése – ideértve bármely dél-szudáni kormányzati, ellenzéki, militáns vagy egyéb csoportot is –, amely vagy amelynek tagjai a 6. és a 7. pontban felsorolt tevékenységekben vettek részt«.
               Paul Malong Awan 2014. április 23. és 2017 májusa között az SPLA vezérkari főnökeként szolgált. Korábbi vezérkari főnöki pozíciójában több ízben megsértette az ellenségeskedés beszüntetéséről szóló megállapodást és a 2015. évi dél-szudáni konfliktusrendezési megállapodást (ARCSS), és ezzel kiterjesztette és elnyújtotta a dél-szudáni konfliktust. Egyes értesülések szerint 2016. augusztus elején Paul Malong Awan irányította a Riek Machar dél-szudáni ellenzéki vezető meggyilkolását célzó erőfeszítéseket. Paul Malong Awan, tudatosan ellenszegülve Salva Kiir elnök utasításainak, 2016. július 10-én elrendelte, hogy tankokkal, nehézfegyverzetű helikopterekkel és gyalogsággal támadást intézzenek Riek Machar lakóhelye és az Ellenzéki Szudáni Népi Felszabadító Mozgalom (SPLA-IO) »Jebel« bázisa ellen. Paul Malong Awan az SPLA parancsnokságáról személyesen felügyelte a Riek Machar elfogására irányuló erőfeszítéseket. 2016. augusztus elején Paul Malong Awan arra utasította az SPLA-t, hogy azonnali támadást hajtson végre Riek Machar feltételezett tartózkodási helye ellen és úgy tájékoztatta az SPLA parancsnokait, hogy Riek Machart nem élve kell elfogni. Ezenkívül a 2016 elején kapott információk arra utalnak, hogy Paul Malong Awan arra utasította az SPLA-egységeket, hogy akadályozzák meg a humanitárius szállítmányok áthaladását a Nílus folyón – ahol az éhínség több tízezer polgári személyt fenyegetett –, azt állítva, hogy az élelmiszersegély a polgári lakosok helyett militáns csoportokhoz jutna el. Paul Malong Awan utasításai következtében legalább két hétig nem engedték át az élelmiszerszállítmányokat a Níluson.
               Az SPLA vezérkari főnökeként végig Paul Malong Awant terhelte a felelősség azért, hogy az SPLA és a vele szövetséges erők súlyos visszaéléseket, így például polgári lakosok elleni támadásokat, lakóhelyelhagyásra kényszerítéseket, erőszakos eltüntetéseket, önkényes fogva tartásokat, kínzásokat és erőszakos közösüléseket hajtottak végre. Paul Malong Awan vezetése idején az SPLA támadásokat hajtott végre a polgári lakosság ellen, és szándékosan meggyilkolt fegyvertelen és menekülő polgári személyeket. Csupán a Yei körzetben, 2016 júliusa és 2017 januárja között az ENSZ 114 polgári lakosnak az SPLA és a vele szövetséges erők általi meggyilkolását dokumentálta. Az SPLA szándékosan támadott meg iskolákat és kórházakat. 2017 áprilisában Paul Malong Awan állítólag arra utasította az SPLA-t, hogy tisztítsa meg Wau környékét minden ott tartózkodótól, így a polgári lakosságtól is. Egyes beszámolók szerint Paul Malong Awan nem ellenezte, hogy az SPLA katonái polgári személyeket gyilkoljanak, a lázadók rejtegetésével gyanúsított személyeket pedig jogos célpontoknak tekintették.
               Az Afrikai Unió Dél-Szudánnal foglalkozó vizsgálóbizottsága által 2014. október 15-én készített jelentés szerint Paul Malong Awant felelősség terheli a Mathiang Anyoor Dinka törzsi milícia tömeges mozgósításáért. A tűzszünet betartásának és az átmeneti biztonsági intézkedéseknek az ellenőrzésére szolgáló mechanizmus (CTSAMM) pedig dokumentálta, hogy ez a milícia gyermekkatonákat vet be.
               Amíg Paul Malong Awan volt az SPLA vezetője, a kormányzati erők rendszeresen korlátozták a dél-szudáni ENSZ-missziót (UNMISS), a közös ellenőrző és értékelő bizottságot (JMEC) és a CTSAMM-ot a helyszínekre való eljutásban, amikor ezek megpróbálták kivizsgálni és dokumentálni a visszaéléseket. Például 2017. április 5-én az ENSZ és a CTSAMM közös járőrszolgálata megpróbált eljutni Pajokba, de az SPLA katonái visszafordították őket.”

            II. MELLÉKLET
            Az alábbi személyekre vonatkozó bejegyzéseket törölni kell a (KKBP) 2015/740 határozat II. mellékletéből:

                        —

                                    1.

                                    Paul Malong,

                        —

                                    3.

                                    Malek Reuben Riak.


title: A Tanács határozata (2018. szeptember 4.) az Európai Unió 2018-as pénzügyi évre vonatkozó 4. sz. költségvetés-módosítási tervezetéről szóló tanácsi álláspont elfogadásáról

text:
                  6.9.2018

                  HU

                  Az Európai Unió Hivatalos Lapja

                  C 314/3

         A TANÁCS HATÁROZATA
         (2018. szeptember 4.)
         az Európai Unió 2018-as pénzügyi évre vonatkozó 4. sz. költségvetés-módosítási tervezetéről szóló tanácsi álláspont elfogadásáról
         (2018/C 314/04)
         AZ EURÓPAI UNIÓ TANÁCSA,
         tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
         tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
         mivel:

                     —

                     2017. november 30-án sor került az Unió 2018-as pénzügyi évre vonatkozó költségvetésének végleges elfogadására (2),

                     —

                     a Bizottság 2018. május 31-én benyújtotta a 2018-as pénzügyi év általános költségvetésére vonatkozó 4. sz. költségvetés-módosítási tervezetre irányuló javaslatát,

               A KÖVETKEZŐKÉPPEN HATÁROZOTT:

            Egyetlen cikk
            A Tanács 2018. szeptember 4-én elfogadta az Európai Unió 2018-as pénzügyi évre vonatkozó 4. sz. költségvetés-módosítási tervezetéről szóló tanácsi álláspontot.
            A teljes szöveg megtekinthető a Tanács honlapján és letölthető onnan: http://www.consilium.europa.eu/.

            Kelt Brüsszelben, 2018. szeptember 4-én.

                  a Tanács részéről

                  az elnök

               G. BLÜMEL

            (1)  HL L 298., 2012.10.26., 1. o.

            (2)  HL L 57., 2018.2.28., 1. o.


A Bizottság 2018.05.30-i határozata az összefonódást a közös piaccal összeegyeztethetőnek nyilvánítja (Ügyszám COMP/M.7000 - Liberty Global plc / Ziggo N.V. / Vodafone Group Plc) a 139/2004/EK tanácsi rendelet alapján (Csak az angol nyelvű szöveg hiteles.)


               19.9.2018

               HU

               Az Európai Unió Hivatalos Lapja

               C 334/193

      P8_TA(2017)0275
      Az Európai Bizottság egy tagjának kinevezése
      Az Európai Parlament 2017. július 4-i határozata Mariya Gabriel az Európai Bizottság tagjává történő kinevezésének jóváhagyásáról (C8-0166/2017 – 2017/0805(NLE))
      (2018/C 334/23)

         Az Európai Parlament,

                  —

                  tekintettel az Európai Unió működéséről szóló szerződés 246. cikkének második bekezdésére,

                  —

                  tekintettel az Európai Atomenergia-közösséget létrehozó szerződés 106a. cikkére,

                  —

                  tekintettel az Európai Parlament és az Európai Bizottság közötti kapcsolatokról szóló keretmegállapodás 6. pontjára (1),

                  —

                  tekintettel Kristalina Georgievának az Európai Bizottságban betöltött tagságáról való lemondására,

                  —

                  tekintettel a Tanács 2017. május 29-i levelére, amelyben a Tanács konzultált a Parlamenttel a Mariya Gabrielnek a Bizottság tagjává történő kinevezésére vonatkozó, a Bizottság elnökével egyetértésben meghozandó határozatról (C8-0166/2017),

                  —

                  tekintettel Mariya Gabrielnek az Ipari, Kutatási és Energiaügyi Bizottság és a Kulturális és Oktatási Bizottság által vezetett – társulva a Belső Piaci és Fogyasztóvédelmi Bizottsággal, a Jogi Bizottsággal és az Állampolgári Jogi, Bel- és Igazságügyi Bizottsággal –, 2017. június 20-i meghallgatására, valamint az azt követően készített értékelő nyilatkozatra,

                  —

                  tekintettel eljárási szabályzata 118. cikkére és VI. mellékletére,

                  1.

                  jóváhagyja Mariya Gabriel kinevezését az Európai Bizottság tagjává a Bizottság hátralevő hivatali idejére, azaz a 2019. október 31-ig terjedő időszakra;

                  2.

                  utasítja elnökét, hogy továbbítsa ezt a határozatot a Tanácsnak, a Bizottságnak és a tagállamok kormányainak.

         (1)  HL L 304., 2010.11.20., 47. o.


A Bizottság 2018.06.27-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8738 - RHÔNE CAPITAL / The FLUIDRA Founding Families / ZODIAC HOLDCO) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2018/1535 határozata (2018. szeptember 28.) az Európai Unió és Macedónia Volt Jugoszláv Köztársaság közötti, az Európai Határ- és Partvédelmi Ügynökség által Macedónia Volt Jugoszláv Köztársaság területén végzett fellépések kapcsán jogállási kérdéseket szabályozó megállapodásnak az Unió nevében történő aláírásáról

text:
                  15.10.2018

                  HU

                  Az Európai Unió Hivatalos Lapja

                  L 257/23

         A TANÁCS (EU) 2018/1535 HATÁROZATA
         (2018. szeptember 28.)
         az Európai Unió és Macedónia Volt Jugoszláv Köztársaság közötti, az Európai Határ- és Partvédelmi Ügynökség által Macedónia Volt Jugoszláv Köztársaság területén végzett fellépések kapcsán jogállási kérdéseket szabályozó megállapodásnak az Unió nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 77. cikke (2) bekezdésének b) és d) pontjára és 79. cikke (2) bekezdésének c) pontjára, összefüggésben a 218. cikk (5) bekezdésével,
         tekintettel az Európai Bizottság javaslatára,
         mivel:

                     (1)

                     Az (EU) 2016/1624 európai parlamenti és tanácsi rendelet (1) 54. cikkének (4) bekezdése értelmében az Unió jogállásról szóló megállapodást köt az érintett harmadik országgal, amennyiben olyan fellépésekben várható az európai határ- és partvédelmi csapatok bevetése harmadik országban, amely során a csapat tagjai végrehajtási hatáskörökkel rendelkeznek majd, illetve amennyiben harmadik országbeli egyéb fellépések ezt megkívánják. A jogállásról szóló megállapodásnak a fellépések végrehajtásához szükséges valamennyi szempontot szabályoznia kell.

                     (2)

                     A Tanács 2017. február 21-én felhatalmazta a Bizottságot az Európai Határ- és Partvédelmi Ügynökség által Macedónia Volt Jugoszláv Köztársaság területén végzett fellépések kapcsán jogállási kérdéseket szabályozó megállapodásra vonatkozó tárgyalások megkezdésére Macedónia Volt Jugoszláv Köztársasággal (a továbbiakban: a megállapodás).

                     (3)

                     A jogállásról szóló megállapodásra vonatkozó tárgyalások 2017. szeptember 15-én kezdődtek, és a megállapodás 2018. július 18-i parafálásával sikeresen lezárultak.

                     (4)

                     Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (2) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

                     (5)

                     Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (3) összhangban nem vesz részt. Ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.

                     (6)

                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó. Mivel ez a határozat a schengeni vívmányokon alapul, Dániának az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoznia kell arról, hogy azt nemzeti jogában végrehajtja-e.

                     (7)

                     A megállapodást alá kell írni és a megállapodáshoz csatolt nyilatkozatot jóvá kell hagyni,

               ELFOGADTA EZT A HATÁROZATOT:

            1. cikk
            A Tanács felhatalmazást ad az Európai Unió és Macedónia Volt Jugoszláv Köztársaság közötti, az Európai Határ- és Partvédelmi Ügynökség által Macedónia Volt Jugoszláv Köztársaság területén végzett fellépések kapcsán jogállási kérdéseket szabályozó megállapodásnak (4) (a továbbiakban: a megállapodás) az Unió nevében történő aláírására, figyelemmel annak későbbi időpontban történő megkötésére.

            2. cikk
            A Tanács az Unió nevében jóváhagyja az e határozathoz csatolt nyilatkozatot.

            3. cikk
            A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.

            4. cikk
            Ez a határozat az elfogadásának napján lép hatályba.

            Kelt Brüsszelben, 2018. szeptember 28-án.

                  a Tanács részéről

                  az elnök

               M. SCHRAMBÖCK

            (1)  Az Európai Parlament és a Tanács (EU) 2016/1624 rendelete (2016. szeptember 14.) az Európai Határ- és Parti Őrségről és az (EU) 2016/399 európai parlamenti és tanácsi rendelet módosításáról, valamint a 863/2007/EK európai parlamenti és tanácsi rendelet, a 2007/2004/EK tanácsi rendelet és a 2005/267/EK tanácsi határozat hatályon kívül helyezéséről (HL L 251., 2016.9.16., 1. o.).

            (2)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

            (3)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

            (4)  A megállapodás szövegét a megkötéséről szóló határozattal együtt hirdetik ki.

            MELLÉKLET
            EGYÜTTES NYILATKOZAT IZLANDRA, NORVÉGIÁRA, SVÁJCRA ÉS LIECHTENSTEINRE VONATKOZÓAN
            A Szerződő Felek tudomásul veszik az Európai Unió, valamint Norvégia, Izland, Svájc és Liechtenstein között fennálló szoros kapcsolatot, különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i és 2004. október 26-i megállapodásra.
            Ilyen körülmények között kívánatos, hogy egyfelől Norvégia, Izland, Svájc és Liechtenstein, másfelől Macedónia Volt Jugoszláv Köztársaság hatóságai az e megállapodás feltételeihez hasonló feltételekkel haladéktalanul kétoldalú megállapodásokat kössenek az Európai Határ- és Partvédelmi Ügynökség által Macedónia Volt Jugoszláv Köztársaság területén végrehajtott fellépésekről.
            EGYÜTTES NYILATKOZAT
            A Felek megállapodnak abban, hogy a fogadó ország illetékes hatóságai által a csapat tagjával szemben a későbbiekben esetlegesen lefolytatandó büntetőeljárást valószínűsíthetően akadályozó intézkedésektől való tartózkodás értelmében nem mozdítják elő tevékenyen az érintett csapattagnak az Európai Határ- és Parti Őrség Macedónia Volt Jugoszláv Köztársaságban található műveleti területéről az őt küldő tagállamba való visszatérését, amíg az Ügynökség ügyvezető igazgatója nem ad igazolást.


A Bizottság 2018.08.31-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9041 - Hutchison / Wind Tre) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.07.20-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8837 - Blackstone / Thomson Reuters Financial & Risk Business) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.10.17-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9107 - CGP Big Show Holdco, L.P. / NEP Group) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2018/1731 határozata (2018. november 12.) a Régiók Bizottságának a Dán Királyság által javasolt két tagja és két póttagja kinevezéséről

text:
                  16.11.2018

                  HU

                  Az Európai Unió Hivatalos Lapja

                  L 288/9

         A TANÁCS (EU) 2018/1731 HATÁROZATA
         (2018. november 12.)
         a Régiók Bizottságának a Dán Királyság által javasolt két tagja és két póttagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a dán kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2016. április 5-én a Tanács (EU) 2016/552 határozata (4) értelmében Thomas KASTRUP-LARSEN-t Erik NIELSEN váltotta fel tagként. 2017. március 7-én a Tanács (EU) 2017/426 határozata (5) értelmében Erik NIELSEN-t Kirstine BILLE váltotta fel tagként, Kirsten JENSEN-t pedig újra taggá nevezték ki.

                     (2)

                     Kirstine BILLE és Jens Christian GJESING hivatali idejének lejártát követően a Régiók Bizottsága két tagjának helye megüresedett.

                     (3)

                     John SCHMIDT ANDERSEN és Kirsten JENSEN hivatali idejének lejártát követően a Régiók Bizottsága két póttagjának helye megüresedett,

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

                        a)

                        tagként:

                                    —

                                    Jens Christian GJESING, Councillor Haderslev,

                                    —

                                    Kirstine BILLE, 2. Deputy Mayor Syddjurs,

                        b)

                        póttagként:

                                    —

                                    Kirsten JENSEN, Mayor Hillerød,

                                    —

                                    Karsten SØNDERGAARD NIELSEN, Mayor Egedal.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. november 12-én.

                  a Tanács részéről

                  az elnök

               G. BLÜMEL

            (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

            (4)  A Tanács 2016. április 5-i (EU) 2016/552 határozata a Régiók Bizottságának a Dán Királyság által javasolt egy tagja kinevezéséről (HL L 95., 2016.4.9., 12. o.).

            (5)  A Tanács 2017. március 7-i (EU) 2017/426 határozata a Régiók Bizottságának a Dán Királyság által javasolt egy tagja és egy póttagja kinevezéséről (HL L 64., 2017.3.10., 108. o.).


title: A Tanács (EU) 2018/1730 határozata (2018. november 12.) a higanyról szóló Minamata egyezmény részes felei konferenciájának második ülésén az egyezmény 10. cikkének (2) és (3) bekezdésében említett, a higanytartalmú hulladékoktól eltekintve a higany környezetkímélő átmeneti tárolására vonatkozó iránymutatások elfogadása tekintetében az Európai Unió nevében képviselendő álláspontról

text:
                  16.11.2018

                  HU

                  Az Európai Unió Hivatalos Lapja

                  L 288/7

         A TANÁCS (EU) 2018/1730 HATÁROZATA
         (2018. november 12.)
         a higanyról szóló Minamata egyezmény részes felei konferenciájának második ülésén az egyezmény 10. cikkének (2) és (3) bekezdésében említett, a higanytartalmú hulladékoktól eltekintve a higany környezetkímélő átmeneti tárolására vonatkozó iránymutatások elfogadása tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     A higanyról szóló Minamata egyezményt (a továbbiakban: az egyezmény) az Unió az (EU) 2017/939 tanácsi határozat (1) révén megkötötte, és az 2017. augusztus 16-án hatályba lépett.

                     (2)

                     Az egyezmény részes feleinek konferenciája által az első ülésén elfogadott, eljárási szabályokról szóló MC-1/1 határozat értelmében a feleknek mindent meg kell tenniük annak érdekében, hogy konszenzussal megállapodásra jussanak valamennyi érdemi kérdésben.

                     (3)

                     A 2018. november 19–23-i tartandó második ülés során az egyezmény részes feleinek konferenciája a tervek szerint elfogadja a higanytartalmú hulladékoktól eltekintve a higany környezetkímélő átmeneti tárolására vonatkozó iránymutatásokat (a továbbiakban: az iránymutatások).

                     (4)

                     Tekintve, hogy az egyezményben részes felek kötelesek az átmeneti tárolásra vonatkozó intézkedések meghozatalakor figyelembe venni az iránymutatásokat, tehát azok joghatással bírnak majd, célszerű meghatározni az egyezmény részes felei konferenciájának második ülésén az Unió nevében képviselendő álláspontot.

                     (5)

                     Az Unió hozzájárult az iránymutatás-tervezet felülvizsgálatában, amely az egyezmény részes feleinek konferenciája által az első ülésén elfogadott MC-1/18 határozattal megkezdett ülésközi szakértői munka keretében zajlott. Ennek során az Unió nem tartotta szükségesnek, hogy az ezen ülésközi munka eredményeképp kialakult felülvizsgált iránymutatás-tervezet további módosítására tegyen javaslatot.

                     (6)

                     Az Európai Parlament és a Tanács (EU) 2017/852 rendelete (2) és különösen annak 7. cikke (3) bekezdése megfelel az egyezmény 10. cikke (2) bekezdésében foglalt, felülvizsgált iránymutatás-tervezet által kiegészített rendelkezéseknek.

                     (7)

                     A felülvizsgált iránymutatás-tervezetet ezért helyénvaló támogatni,

               ELFOGADTA EZT A HATÁROZATOT:

            1. cikk
            A higanyról szóló Minamata egyezmény részes felei konferenciájának második ülésén (a továbbiakban: a COP 2) az Európai Unió nevében képviselendő álláspont az, hogy az Európai Unió támogatja az egyezmény 10. cikkének (2) és (3) bekezdésében említett, a higanytartalmú hulladékoktól eltekintve a higany környezetkímélő átmeneti tárolására vonatkozó iránymutatások elfogadását a COP 2-nek elfogadásra benyújtott dokumentumokban foglalt formában.
            Az Unió képviselői a COP 2 fejleményei fényében a Tanács keretében való további határozathozatal nélkül, a tagállamokkal a helyszíni koordinációs megbeszélések keretében folytatott konzultáció alapján jóváhagyhatják az első bekezdésben említett dokumentumokban végrehajtani javasolt kisebb változtatásokat.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. november 12-én.

                  a Tanács részéről

                  az elnök

               G. BLÜMEL

            (1)  A Tanács (EU) 2017/939 határozata (2017. május 11.) a higanyról szóló Minamata Egyezménynek az Európai Unió nevében történő megkötéséről (HL L 142., 2017.6.2., 4. o.).

            (2)  Az Európai Parlament és a Tanács (EU) 2017/852 rendelete (2017. május 17.) a higanyról és az 1102/2008/EK rendelet hatályon kívül helyezéséről (HL L 137., 2017.5.24., 1. o.).


title: A Bizottság (EU) 2018/1733 határozata (2018. november 14.) az egyrészről az Európai Unió és tagállamai, másrészről Kolumbia, Ecuador és Peru közötti kereskedelmi megállapodás XIII. melléklete 1. függeléke módosításának az Európai Unió nevében történő jóváhagyásáról

text:
                  16.11.2018

                  HU

                  Az Európai Unió Hivatalos Lapja

                  L 288/15

         A BIZOTTSÁG (EU) 2018/1733 HATÁROZATA
         (2018. november 14.)
         az egyrészről az Európai Unió és tagállamai, másrészről Kolumbia, Ecuador és Peru közötti kereskedelmi megállapodás XIII. melléklete 1. függeléke módosításának az Európai Unió nevében történő jóváhagyásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak az Unió nevében történő aláírásáról és ideiglenes alkalmazásáról szóló, 2012. május 31-i 2012/735/EU tanácsi határozatra (1) és különösen annak 4. cikkére,
         mivel:

                     (1)

                     A felek az egyrészről az Európai Unió és tagállamai, másrészről Kolumbia és Peru közötti kereskedelmi megállapodást (2) (a továbbiakban: a megállapodás) Peruval 2013. március 1-je óta (3), Kolumbiával pedig 2013. augusztus 1-je óta (4) ideiglenesen alkalmazzák. Ecuador csatlakozási jegyzőkönyv (5) révén csatlakozott a megállapodáshoz, amelyet a felek 2017. január 1-je óta ideiglenesen alkalmaznak.

                     (2)

                     A megállapodás 209. cikke rendelkezik arról, hogy a 208. cikk szerinti kifogásolási eljárást, illetve a földrajzi árujelzők vizsgálatát követően újabb földrajzi árujelzők vehetők fel a megállapodás XIII. mellékletének 1. függelékébe.

                     (3)

                     Kolumbia kérelmet nyújtott be az Unióhoz új földrajzi árujelzőknek a megállapodás XIII. mellékletének 1. függelékébe történő felvétele iránt. Az Unió lefolytatta a Kolumbia által kérelmezett kilenc új földrajzi árujelzőre vonatkozóan a kifogásolási eljárást és a vizsgálatot.

                     (4)

                     A megállapodás 257. cikkének (2) bekezdése előírja, hogy a tagok által a megállapodás 257. cikkének (1) bekezdése szerint létrehozott szellemi tulajdonnal foglalkozó albizottság feladata, hogy értékelje a megállapodás 209. cikkében említett információkat, valamint a megállapodás XIII. melléklete 1. függelékének módosítását javasolja a felek által a megállapodás 12. cikkének (1) bekezdése szerint létrehozott kereskedelmi bizottságnak.

                     (5)

                     A szellemi tulajdonnal foglalkozó albizottság 2018. október 5-én értékelte a Kolumbia által kérelmezett kilenc új földrajzi árujelzővel kapcsolatos információkat, és javasolta a kereskedelmi bizottságnak a megállapodás XIII. melléklete 1. függelékének megfelelő módosítását.

                     (6)

                     A megállapodás 13. cikke (1) bekezdésének d) pontja megállapítja, hogy a kereskedelmi bizottság feladata a megállapodás által előirányzott határozatok értékelése és elfogadása bármely, a megállapodás szerint létrehozott szakosított testületek által elé terjesztett tárgyban.

                     (7)

                     A megállapodás 14. cikke (3) bekezdése alapján a 12. cikk (4) bekezdésében említett esetekben az uniós fél és az érintett andoki aláíró ország bármilyen határozatot elfogadhat, és e határozatnak csak e Felek viszonyában lesz hatálya. A kérdés a 12. cikk (4) bekezdése rendelkezéseinek hatálya alá tartozik, valamint kizárólag az uniós fél és Kolumbia közötti kétoldalú kapcsolatra vonatkozik, amely megvitatásra került a szellemi tulajdonnal foglalkozó albizottság kétoldalú ülésén.

                     (8)

                     A megállapodás XIII. mellékletének 1. függelékét ezért módosítani kell, és a módosításokat az Unió nevében jóvá kell hagyni,

               ELFOGADTA EZT A HATÁROZATOT:

            1. cikk
            Az egyrészről az Európai Unió és tagállamai, másrészről Kolumbia, Ecuador és Peru közötti kereskedelmi megállapodás XIII. melléklete 1. függelékének a kereskedelmi bizottság határozattervezetében foglaltak szerinti módosítását a Bizottság az Európai Unió nevében jóváhagyja.
            A kereskedelmi bizottság határozattervezetét e határozat melléklete tartalmazza.

            2. cikk
            A kereskedelmi bizottságban az uniós küldöttség vezetője felhatalmazást kap arra, hogy az Európai Unió nevében jóváhagyja a szóban forgó bizottság határozatát.

            3. cikk
            A kereskedelmi bizottság határozatát annak elfogadását követően ki kell hirdetni az Európai Unió Hivatalos Lapjában.

            4. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Brüsszelben, 2018. november 14-én.

                  a Bizottság részéről

                  az elnök

               Jean-Claude JUNCKER

            (1)  HL L 354., 2012.12.21., 1. o.

            (2)  Kereskedelmi megállapodás egyrészről az Európai Unió és tagállamai, másrészről Kolumbia és Peru között (HL L 354., 2012.12.21., 3. o.).

            (3)  Értesítés az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak az Európai Unió és Peru közötti ideiglenes alkalmazásáról (HL L 56., 2013.2.28., 1. o.).

            (4)  Értesítés az egyrészről az Európai Unió és tagállamai, másrészről Kolumbia és Peru közötti kereskedelmi megállapodásnak az Európai Unió és Kolumbia közötti ideiglenes alkalmazásáról (HL L 201., 2013.7.26., 7. o.).

            (5)  A Tanács (EU) 2016/2369 határozata (2016. november 11.) az egyrészről az Európai Unió és tagállamai, másrészről Kolumbia és Peru közötti kereskedelmi megállapodáshoz csatolt, Ecuadornak a kereskedelmi megállapodáshoz való csatlakozásának figyelembevétele céljából készült csatlakozási jegyzőkönyvnek az Unió nevében történő aláírásáról és ideiglenes alkalmazásáról (HL L 356., 2016.12.24., 1. o.).

            MELLÉKLET

                  A KERESKEDELMI BIZOTTSÁG […]/2018 HATÁROZATA
                  2018. […]
                  az egyrészről az Európai Unió és tagállamai, másrészről Kolumbia, Ecuador és Peru közötti kereskedelmi megállapodás XIII. melléklete 1. függelékének módosításáról
                  A KERESKEDELMI BIZOTTSÁG,
                  tekintettel az egyrészről az Európai Unió és tagállamai, másrészről Kolumbia, Ecuador és Peru közötti kereskedelmi megállapodásra és különösen annak 13. cikke (1) bekezdésének d) pontjára,
                  mivel:

                              (1)

                              2014. február 11-én Kolumbia a megállapodás 209. cikke alapján kérelmet nyújtott be az Unióhoz új földrajzi árujelzőknek a megállapodás XIII. mellékletének 1. függelékébe történő felvétele iránt. Az Unió lefolytatta a Kolumbia által kérelmezett kilenc új földrajzi árujelzőre vonatkozóan a kifogásolási eljárást és a vizsgálatot.

                              (2)

                              A megállapodás 257. cikkének (2) bekezdése alapján a szellemi tulajdonnal foglalkozó albizottság 2018. október 5-én – az uniós fél és Kolumbia részvételével tartott ülés keretében – értékelte a Kolumbia által kérelmezett kilenc új földrajzi árujelzővel kapcsolatos információkat, és javasolta a kereskedelmi bizottságnak a megállapodás XIII. melléklete 1. függelékének megfelelő módosítását.

                              (3)

                              A megállapodás XIII. mellékletének 1. függelékét ezért módosítani kell.

                              (4)

                              A megállapodás XIII. melléklete 1. függelékének módosításáról szóló határozat a kereskedelmi megállapodás 14. cikkének (3) bekezdése alapján elfogadható a kereskedelmi bizottság uniós fél és Kolumbia részvételével tartott ülésén, mivel kizárólag az említett két fél közötti kétoldalú kapcsolatra vonatkozik, és nem érinti más aláíró andoki ország jogait és kötelezettségeit,

                        A KÖVETKEZŐKÉPPEN HATÁROZOTT:

                     1. cikk
                     A megállapodás XIII. mellékletének 1. függelékében található táblázatban az a) pont („A Kolumbia területén érvényes földrajzi árujelzők mezőgazdasági termékek és élelmiszerek, borok, alkoholtartalmú italok és ízesített borok esetében”) kiegészül az e határozat mellékletében található bejegyzésekkel.

                     2. cikk
                     Ezt a két példányban készült határozatot a kereskedelmi bizottság azon képviselői írják alá, akik meghatalmazással rendelkeznek arra vonatkozóan, hogy a megállapodás módosítása céljából a felek részéről eljárjanak. Ez a határozat az utolsó aláírás napjától alkalmazandó.
                     Ez a határozat az elfogadásának napján lép hatályba.

                     Kelt Brüsszelben, n.

                           a kereskedelmi bizottság részéről,

                           az Unió küldöttségének vezetője

                           Kolumbia küldöttségének vezetője

            MELLÉKLET

                        Café de Nariño

                        Kávé

                        Café de Cauca

                        Kávé

                        Café del Huila

                        Kávé

                        Bizcocho de Achira del Huila

                        Kenyér, péksütemények, cukrászsütemények, édesipari termékek, kekszek és egyéb pékáru

                        Queso Paipa

                        Sajt

                        Queso del Caquetá

                        Sajt

                        Clavel de Colombia

                        Virágok és dísznövények

                        Rosa de Colombia

                        Virágok és dísznövények

                        Crisantemo de Colombia

                        Virágok és dísznövények


title: Az Európai Politikai Pártok és Európai Politikai Alapítványok Hatóságának 2018. augusztus 29-i határozata az Európai Nemzeti Mozgalmak Szövetségének nyilvántartásból való törléséről

text:
                  16.11.2018

                  HU

                  Az Európai Unió Hivatalos Lapja

                  C 417/9

         AZ EURÓPAI POLITIKAI PÁRTOK ÉS EURÓPAI POLITIKAI ALAPÍTVÁNYOK HATÓSÁGÁNAK
         2018. augusztus 29-i határozata
         az Európai Nemzeti Mozgalmak Szövetségének nyilvántartásból való törléséről
         (Csak a francia nyelvű szöveg hiteles)
         (2018/C 417/05)
         AZ EURÓPAI POLITIKAI PÁRTOK ÉS EURÓPAI POLITIKAI ALAPÍTVÁNYOK HATÓSÁGA,
         tekintettel az Európai Unió működéséről szóló szerződésre,
         tekintettel az Európai Atomenergia-Közösséget létrehozó szerződésre,
         tekintettel az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendeletre (1), és különösen annak 40a. cikkére,
         mivel:

                     (1)

                     az Európai Bizottság 2017. szeptember 13-án az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom rendelet módosításáról szóló európai parlamenti és tanácsi rendeletre irányuló javaslatot terjesztett elő (2);

                     (2)

                     az Európai Politikai Pártok és Európai Politikai Alapítványok Hatósága (továbbiakban: a hatóság) 2017. szeptember 20-án megkapta az Európai Nemzeti Mozgalmak Szövetségének (továbbiakban: ENMSZ) arra irányuló kérelmét, hogy az 1141/2014/EU, Euratom rendelet 8. cikkének (1) bekezdésével összhangban európai politikai pártként jegyezzék be;

                     (3)

                     2018. január 12-én a hatóság határozatot fogadott el az ENMSZ európai politikai pártként való bejegyzéséről (bejegyzésről szóló határozat);

                     (4)

                     a bejegyzésről szóló határozatot 2018. április 6-án közzétették az Európai Unió Hivatalos Lapjában, az ENMSZ pedig európai jogi személyiséget szerzett;

                     (5)

                     2018. május 3-án az Európai Parlament és a Tanács elfogadta az 1141/2014/EU, Euratom rendelet módosításáról szóló (EU, Euratom) 2018/673 rendeletet (3). Az (EU, Euratom) 2018/673 rendelet az Európai Unió Hivatalos Lapjában való közzététel napján, azaz 2018. május 4-én lépett hatályba, és többek között módosította azokat a feltételeket, amelyeknek az európai politikai pártként való bejegyzést kérelmezőknek meg kell felelniük;

                     (6)

                     az 1141/2014/EU, Euratom rendelet 40a. cikkének (3) bekezdése szerint a 2018. május 4. előtt bejegyzett európai politikai pártoknak legkésőbb 2018. július 5-ig igazoló dokumentumokat kellet benyújtaniuk arra vonatkozóan, hogy megfelelnek a módosított 1141/2014/EU, Euratom rendelet 3. cikke (1) bekezdésének b) és ba) pontjában rögzített feltételeknek (továbbiakban: a bejegyzés módosított feltételei);

                     (7)

                     2018. május 4-én a hatóság minden bejegyzett európai politikai pártnak levelet küldött, melyben tájékoztatta őket az (EU, Euratom) 2018/673 rendelet elfogadását eredményező jogalkotási eljárás lezárultáról (továbbiakban: a 2018. május 4-i levél). A 2018. május 4-i levél ismertette az új jogi keret következményeit, és emlékeztette az európai politikai pártokat azon kötelezettségükre, hogy 2018. július 5-ig dokumentumokat kell benyújtaniuk annak bizonyítására, hogy teljesítik a bejegyzés módosított feltételeit;

                     (8)

                     az ENMSZ 2018. július 5-ig nem nyújtott be egyetlen dokumentumot sem annak bizonyítására, hogy teljesíti a bejegyzés módosított feltételeit;

                     (9)

                     a hatóság 2018. augusztus 3-án előzetes értékelés küldött az ENMSZ-nek, hogy az 1141/2014/EU, Euratom rendelet 34. cikkének megfelelően lehetőséget biztosítson az ENMSZ meghallgatáshoz való jogának érvényesítésére a bejegyzés módosított feltételeit és a dokumentumok 2018. július 5-ig történő benyújtásának elmulasztását illetően;

                     (10)

                     az ENMSZ nem nyújtott be semmiféle észrevételt a hatóság 2018. augusztus 3-i előzetes értékeléséhez kapcsolódóan;

                     (11)

                     az 1141/2014/EU, Euratom rendelet 40a. cikkének (4) bekezdése értelmében a hatóság úgy tekinti, hogy az ENMSZ 2018. július 5-ig nem bizonyította, hogy megfelel a bejegyzés módosított feltételeinek, ezért az ENMSZ-t törölni kell a nyilvántartásból;

               ELFOGADTA EZT A HATÁROZATOT:

            1. cikk
            Az Európai Nemzeti Mozgalmak Szövetségét törlik a nyilvántartásból.

            2. cikk
            E határozat címzettje:

                        Európai Nemzeti Mozgalmak Szövetsége

                        11 rue de Wissembourg

                        67000 Strasbourg

                        Franciaország

            Kelt: Brüsszelben, 2018. augusztus 29-én

                  Az Európai Politikai Pártok és Európai Politikai Alapítványok Hatósága részéről

                  igazgató

               M. ADAM

            (1)  HL L 317., 2014.11.4., 1. o.

            (2)  COM(2017)0481 – 2017/0219(COD)

            (3)  HL L 114. I, 2018.5.4., 1. o.


title: Az Európai Politikai Pártok és Európai Politikai Alapítványok Hatóságának határozata (2018. szeptember 13.) a Szövetség a Békéért és a Szabadságért párt nyilvántartásból való törléséről

text:
                  16.11.2018

                  HU

                  Az Európai Unió Hivatalos Lapja

                  C 417/11

         AZ EURÓPAI POLITIKAI PÁRTOK ÉS EURÓPAI POLITIKAI ALAPÍTVÁNYOK HATÓSÁGÁNAK HATÁROZATA
         (2018. szeptember 13.)
         a Szövetség a Békéért és a Szabadságért párt nyilvántartásból való törléséről
         (Csak a holland, francia és német nyelvű szövegek hitelesek)
         (2018/C 417/06)
         AZ EURÓPAI POLITIKAI PÁRTOK ÉS EURÓPAI POLITIKAI ALAPÍTVÁNYOK HATÓSÁGA,
         tekintettel az Európai Unió működéséről szóló szerződésre,
         tekintettel az Európai Atomenergia-Közösséget létrehozó szerződésre,
         tekintettel az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendeletre (1), és különösen annak 40a. cikkére,
         mivel:

                     (1)

                     az Európai Politikai Pártok és Európai Politikai Alapítványok Hatósága (továbbiakban: a hatóság) 2017. szeptember 11-én megkapta a Szövetség a Békéért és a Szabadságért (továbbiakban: APF) arra irányuló kérelmét, hogy az 1141/2014/EU, Euratom rendelet 8. cikkének (1) bekezdésével összhangban európai politikai pártként jegyezzék be;

                     (2)

                     az Európai Bizottság 2017. szeptember 13-án az európai politikai pártok és az európai politikai alapítványok jogállásáról és finanszírozásáról szóló 1141/2014/EU, Euratom rendelet módosításáról szóló európai parlamenti és tanácsi rendeletre irányuló javaslatot terjesztett elő (2);

                     (3)

                     2018. február 9-én a hatóság határozatot fogadott el az APF európai politikai pártként való bejegyzéséről (bejegyzésről szóló határozat); a bejegyzésről szóló határozatot 2018. június 6-án közzétették az Európai Unió Hivatalos Lapjában, az APF pedig európai jogi személyiséget szerzett;

                     (4)

                     2018. május 3-án az Európai Parlament és a Tanács elfogadta az 1141/2014/EU, Euratom rendelet módosításáról szóló (EU, Euratom) 2018/673 rendeletet (3); az (EU, Euratom) 2018/673 rendelet az Európai Unió Hivatalos Lapjában való közzététel napján, azaz 2018. május 4-én lépett hatályba, és többek között módosította azokat a feltételeket, amelyeknek az európai politikai pártként való bejegyzést kérelmezőknek meg kell felelniük;

                     (5)

                     az 1141/2014/EU, Euratom rendelet 40a. cikkének (3) bekezdése szerint a 2018. május 4. előtt bejegyzett európai politikai pártoknak legkésőbb 2018. július 5-ig igazoló dokumentumokat kellett benyújtaniuk arra vonatkozóan, hogy megfelelnek a módosított 1141/2014/EU, Euratom rendelet 3. cikke (1) bekezdésének b) és ba) pontjában rögzített feltételeknek (továbbiakban: a bejegyzés módosított feltételei);

                     (6)

                     2018. május 4-én a hatóság minden bejegyzett európai politikai pártnak levelet küldött, melyben tájékoztatta őket az (EU, Euratom) 2018/673 rendelet elfogadását eredményező jogalkotási eljárás lezárultáról (továbbiakban: a 2018. május 4-i levél); a 2018. május 4-i levél ismertette az új jogi keret következményeit, és emlékeztette az európai politikai pártokat azon kötelezettségükre, hogy 2018. július 5-ig dokumentumokat kell benyújtaniuk annak bizonyítására, hogy teljesítik a bejegyzés módosított feltételeit;

                     (7)

                     2018. június 22-én a hatóság beadványt kapott a Kotleba-L’uddová Strana Naše Slovensko (a továbbiakban: LSNS) párttól, amelyben többek között az áll, hogy az LSNS az APF egyik tagpártja, és képviselteti magát a Szlovák Köztársaság nemzeti tanácsában;

                     (8)

                     2018. július 2-án a hatóság beadványt kapott a Nationaldemokratische Partei Deutschlands (a továbbiakban: NPD) párttól, amelyben többek között az áll, hogy az NPD az APF egyik tagpártja, és képviselteti magát az Európai Parlamentben;

                     (9)

                     a hatóság nem kapott további dokumentumokat az APF-től vagy a nemzeti politikai pártoktól az APF nevében annak bizonyítására, hogy az APF 2018. július 5-ig teljesítette a bejegyzésre vonatkozó módosított feltételeket;

                     (10)

                     a hatóság 2018. augusztus 10-én előzetes értékelést küldött az APF-nek, hogy az 1141/2014/EU, Euratom rendelet 34. cikkének megfelelően lehetőséget biztosítson az APF meghallgatáshoz való jogának érvényesítésére a bejegyzés módosított feltételeit és a dokumentumok 2018. július 5-ig történő benyújtásának elmulasztását illetően;

                     (11)

                     az APF nem nyújtott be semmiféle észrevételt a hatóság 2018. augusztus 10-i előzetes értékeléséhez kapcsolódóan;

                     (12)

                     a hatóság úgy véli, hogy az APF az európai jogalkotó által megszabott határidőn belül nem bizonyította, hogy megfelel a nyilvántartásba vétel módosított feltételeinek; ennek az az oka, hogy az APF 2018. július 5-ig elégtelen dokumentációt nyújtott be, azaz csak az LSNS (Szlovákia) és az NPD (Németország) által benyújtott dokumentumokat; e két beadvány nem elegendő annak bizonyítására, hogy az APF a tagállamok legalább egynegyedében megfelel a nyilvántartásba vétel módosított feltételeinek;

                     (13)

                     a hatóság továbbá úgy véli, hogy az LSNS és az NPD beadványainak érdemi elemzése nem szükséges, mivel még ha az említett beadványok elvben alkalmasak lennének arra, hogy bizonyítsák, hogy az APF eleget tett a bejegyzésre vonatkozó módosított feltételeknek két tagállamban, ez nem változtatna azon a tényen, hogy az APF 2018. július 5-ig nem nyújtott be elegendő dokumentációt;

                     (14)

                     az 1141/2014/EU, Euratom rendelet 40a. cikkének (4) bekezdése értelmében a hatóság úgy tekinti, hogy az APF 2018. július 5-ig nem bizonyította, hogy megfelel a bejegyzés módosított feltételeinek, ezért az APF-et törölni kell a nyilvántartásból;

               ELFOGADTA EZT A HATÁROZATOT:

            1. cikk
            A Szövetség a Békéért és Szabadságért pártot törlik a nyilvántartásból.

            2. cikk
            E határozat címzettje:

                        Szövetség a Békéért és a Szabadságért

                        Sentier de Montigny 16

                        6060 Gilly

                        Belgium

            Kelt Brüsszelben, 2018. szeptember 13-án.

                  az Európai Politikai Pártok és Európai Politikai Alapítványok Hatósága részéről

                  az igazgató

               M. ADAM

            (1)  HL L 317., 2014.11.4., 1. o.

            (2)  COM(2017)0481 – 2017/0219(COD)

            (3)  HL L 114. I, 2018.5.4., 1. o.


title: A Tanács (EU) 2018/1893 határozata (2018. július 16.) az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött megállapodásnak az Európai Unió nevében történő aláírásáról

text:
                  6.12.2018

                  HU

                  Az Európai Unió Hivatalos Lapja

                  L 310/1

         A TANÁCS (EU) 2018/1893 HATÁROZATA
         (2018. július 16.)
         az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött megállapodásnak az Európai Unió nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (5) bekezdésével,
         tekintettel az Európai Bizottság javaslatára,
         mivel:

                     (1)

                     Az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás (1) (a továbbiakban: társulási megállapodás) 2000. március 1-jén lépett hatályba.

                     (2)

                     A társulási megállapodás hatálybalépése óta az Unió folytatta a Marokkói Királysággal létesített kétoldalú kapcsolatainak megerősítését, és kiemelt státuszt biztosított számára.

                     (3)

                     Az Unió nem befolyásolja a Nyugat-Szahara végleges jogállására vonatkozó, az Egyesült Nemzetek Szervezete keretei között folytatott politikai párbeszédet, és több alkalommal következetesen megerősítette, hogy elkötelezett a Nyugat-Szaharára – amelyet az Egyesült Nemzetek Szervezete felvett az önkormányzattal nem rendelkező területek listájára, és amelynek jelentős része jelenleg a Marokkói Királyság igazgatása alatt áll – vonatkozó vitarendezésre. Az Unió teljes mértékben támogatja az Egyesült Nemzetek főtitkára és személyes megbízottja annak érdekében tett erőfeszítéseit, hogy a felek segítséget kapjanak egy olyan igazságos, tartós és kölcsönösen elfogadható politikai megoldás eléréséhez, amely az Egyesült Nemzetek Alapokmányában foglalt – az Egyesült Nemzetek Biztonsági Tanácsának határozataiban, és különösen a 2152. (2014), a 2218 (2015), a 2385 (2016), a 2351 (2017) és a 2414 (2018) sz. határozatban foglalt – céloknak és elveknek megfelelő megállapodások keretében lehetővé tenné a nyugat-szaharai nép önrendelkezését.

                     (4)

                     A társulási megállapodás hatálybalépése óta behozatalra kerültek az Unióba olyan, Nyugat-Szaharából származó és igazoltan marokkói származású termékek, amelyek az említett megállapodás vonatkozó rendelkezéseiben előírt vámkedvezményekben részesültek.

                     (5)

                     ABíróság a C-104/16 P. sz. ügyben hozott ítéletében (2) azonban pontosította, hogy a társulási megállapodás csak a Marokkói Királyság területére vonatkozott, az önkormányzattal nem rendelkező területnek minősülő Nyugat-Szaharára nem.

                     (6)

                     Ügyelni kell arra, hogy az évek során kialakult kereskedelmi forgalomban ne keletkezzen zavar, ugyanakkor megfelelő garanciákat kell létrehozni a nemzetközi jog, beleértve az emberi jogok védelmére és az érintett területek fenntartható fejlődésére vonatkozóan. A Tanács 2017. május 29-én felhatalmazta a Bizottságot arra, hogy a Nyugat-Szaharából származó termékeknek a társulási megállapodásban előírt vámkedvezményekben való részesítésére vonatkozó jogalap létrehozása érdekében, a Bíróság határozatával összhangban tárgyalásokat kezdeményezzen a Marokkói Királysággal. Kizárólag az Európai Unió és a Marokkói Királyság közötti megállapodással biztosítható, hogy a Nyugat-Szaharából származó termékek behozatala preferenciális származású legyen, mivel kizárólag a marokkói hatóságok tudnak gondoskodni a szóban forgó kedvezmények biztosításához szükséges szabályok betartásáról.

                     (7)

                     A Bizottság értékelte az ilyen megállapodásnak a fenntartható fejlődésre kifejtett lehetséges hatásait, többek között a nyugat-szaharai termékekre biztosított vámkedvezményekből fakadóan a nyugat-szaharai érintett népesség számára jelentkező előnyök és hátrányok tekintetében, valamint az érintett területek természeti erőforrásainak kiaknázására kifejtett hatásokat. A vámkedvezményeknek a foglalkoztatásra, az emberi jogokra és a természeti erőforrások kiaknázására kifejtett hatásai nagyon nehezen mérhetőek, mivel közvetett jellegűek. Ugyanígy objektív információkat sem könnyű szerezni ezzel a helyzettel kapcsolatban.

                     (8)

                     Mindazonáltal ebből az értékelésből az következik, hogy a társulási megállapodás által a Nyugat-Szaharából származó termékekre előírt vámkedvezmények biztosításából a nyugat-szaharai gazdaság számára jelentkező előnyök, különösen a jelentős gazdasági katalizátorhatás és az így kiváltott társadalmi fejlődés összességében meghaladja a konzultációs folyamatok során felmerült hátrányokat, többek között a természeti erőforrások – különösen a felszín alatti víztartalékok – kiterjedt felhasználását, amelyre vonatkozóan intézkedéseket tettek.

                     (9)

                     Úgy értékelték, hogy a vámkedvezményeknek a Nyugat-Szaharából származó termékekre történő kiterjesztése összességében pozitív hatást fog gyakorolni az érintett lakosságra. Várható, hogy ez a hatás a jövőben is fennmarad, sőt, esetlegesen fokozódhat is. Az értékelés jelzi, hogy a vámkedvezményeknek a nyugat-szaharai termékekre történő kiterjesztése előmozdítja a beruházási feltételeket, emellett gyors és jelentős fellendülést segít elő, amely kedvez a helyi foglalkoztatásnak. Az, hogy Nyugat-Szaharában léteznek olyan gazdasági és termelési tevékenységek, amelyek esetében kiemelkedő érdek fűződne ahhoz, hogy a társulási megállapodásban előírt vámkedvezményekben részesüljenek, azt jelzi, hogy a vámkedvezmények – többek között a halászati és a mezőgazdasági termékekre vonatkozó vámkedvezmények – biztosításának elmaradása jelentősen veszélyeztetné a nyugat-szaharai kivitelt. Úgy értékelték, hogy a beruházások ösztönzése révén a vámkedvezmények biztosítása pozitív hatást fejt ki a nyugat-szaharai gazdaság fejlődésére.

                     (10)

                     Figyelemmel a Bíróság ítéletében megfogalmazott, a beleegyezésre vonatkozó megállapításokra, a Bizottság az Európai Külügyi Szolgálattal együtt minden indokolható és megvalósítható lépést megtett a jelen lehetőségekhez mérten az értintett lakosság megfelelő bevonása érdekében abból a célból, hogy megbizonyosodjon affelől, hogy az értintett lakosság beleegyezését adja a megállapodáshoz. Széleskörű konzultációkat folytattak, és a konzultációkban részt vett érdekelt szociális, gazdasági és politikai szereplők többsége a társulási megállapodás szerinti vámkedvezmények Nyugat-Szaharára történő kiterjesztése mellett foglalt állást. Azok, akik elvetették a vámkedvezmények kiterjesztését alapvetően úgy vélték, hogy az ilyen megállapodás a Nyugat-Szahara területével kapcsolatos marokkói álláspontot támogatja. Ugyanakkor e megállapodás nem vonja maga után Marokkó Nyugat-Szahara feletti szuverenitásának elismerését. Az Unió egyébiránt – megerősített erőfeszítésekkel – a továbbiakban is támogatni fogja az Egyesült Nemzetek Szervezetének égisze alatt megkezdett és folytatott békés vitarendezési folyamatot.

                     (11)

                     A Bizottság ezért az Unió nevében tárgyalásokat folytatott a társulási megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött megállapodásról (a továbbiakban: a megállapodás), amelyet a felek 2018. január 31-én parafáltak.

                     (12)

                     A megállapodás hozzájárul az Európai Unióról szóló szerződés 21. cikke keretében kitűzött uniós célok megvalósításához.

                     (13)

                     Következésképpen a megállapodást alá kell írni,

               ELFOGADTA EZT A HATÁROZATOT:

            1. cikk
            Az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euromediterrán megállapodás 1. és 4. jegyzőkönyvének módosításáról szóló, az Európai Unió és a Marokkói Királyság között levélváltás formájában létrejött megállapodásnak (a továbbiakban: a megállapodás) az Európai Unió nevében történő aláírására a Tanács felhatalmazást ad, figyelemmel a megállapodás megkötésére (3).

            2. cikk
            A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

            3. cikk
            Ez a határozat az elfogadásának napján lép hatályba.

            Kelt Brüsszelben, 2018. július 16-án.

                  a Tanács részéről

                  az elnök

               F. MOGHERINI

            (1)  HL L 70., 2000.3.18., 2. o.

            (2)  A Bíróság C-104/16 P. sz., Tanács kontra Front Polisario ügyben 2016. december 21-én hozott ítélete (ECLI:EU:C:2016:973).

            (3)  A megállapodás szövegét a megkötéséről szóló határozattal együtt hirdetik ki.


title: A Bizottság (EU) 2018/1905 határozata (2018. november 28.) az „Uniós szintű népszavazás arról, hogy az európai polgárok az Egyesült Királyság Unióban maradását vagy az Unióból való kilépését támogatják-e” elnevezésű javasolt polgári kezdeményezésről (az értesítés a C(2018) 8006. számú dokumentummal történt)

text:
                  6.12.2018

                  HU

                  Az Európai Unió Hivatalos Lapja

                  L 310/27

         A BIZOTTSÁG (EU) 2018/1905 HATÁROZATA
         (2018. november 28.)
         az „Uniós szintű népszavazás arról, hogy az európai polgárok az Egyesült Királyság Unióban maradását vagy az Unióból való kilépését támogatják-e” elnevezésű javasolt polgári kezdeményezésről

               (az értesítés a C(2018) 8006. számú dokumentummal történt)

         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:

                     (1)

                     Az „Uniós szintű népszavazás arról, hogy az európai polgárok az Egyesült Királyság Unióban maradását vagy az Unióból való kilépését támogatják-e” elnevezésű javasolt kezdeményezés megjelölt tárgya a következő: „Minden európai polgár számára biztosítani kell azt a lehetőséget, hogy kifejezhesse politikai véleményét az Egyesült Királyság európai uniós tagságának megtartásával kapcsolatban.”

                     (2)

                     A javasolt polgári kezdeményezés fő céljai a következők: „Ez a népszavazás nem kötelező erejű népszavazás, hanem közvélemény-kutatás. Az Európai Bizottságnak támogatnia kell ezt a közvélemény-kutatást, amely mind a 28 tagállamban minden európai polgár számára lehetővé teszi azon véleményük kifejezésre juttatását, hogy támogatják-e a Brexit bekövetkezését. Reméljük, hogy számíthatunk az Európai Bizottság 100 %-os támogatására – elsősorban azért, mert véleményünk szerint nem elfogadható, hogy egy népszavazás során olyan ígéretek és kijelentések megtételével vezetnek félre minden európai polgárt, amelyek egyáltalán nem tükrözik a valóságot.”

                     (3)

                     Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését, többek között azáltal, hogy kimondja: minden polgárnak joga van az Unió demokratikus életében való részvételhez valamely európai polgári kezdeményezés révén.

                     (4)

                     E cél elérése érdekében biztosítani kell, hogy az európai polgári kezdeményezés eljárásrendje és feltételei világosak, egyszerűek, felhasználóbarátak, továbbá az eszköz jellegével arányosak legyenek, hogy ezáltal bátorítsák a polgárok részvételét, és elérhetőbbé tegyék az Uniót.

                     (5)

                     A tagállamok Európai Unióból való kilépésének jogát az EUSZ 50. cikkének (1) bekezdése rögzíti, amely szerint saját alkotmányos követelményeivel összhangban a tagállamok bármelyike határozhat úgy, hogy kilép az Unióból.

                     (6)

                     Jóllehet az Európai Bizottság sajnálattal veszi tudomásul az Egyesült Királyság azon döntését, hogy kilép az Európai Unióból – amint annak 2016. június 24-én (2) Jean-Claude Juncker, az Európai Bizottság elnöke Martin Schulzcal, az Európai Parlament elnökével, Donald Tuskkal, az Európai Tanács elnökével és Mark Ruttéval, az Európai Unió Tanácsának soros elnökével közösen hangot adott –, a Szerződésekben nincsen olyan jogalap, amely jogi aktus elfogadását tenné lehetővé az arra vonatkozó, tagállamon belüli döntéshozatali eljáráshoz kapcsolódóan, hogy az adott tagállam az EUSZ 50. cikke szerint bejelentette az Unióból történő kilépésének szándékát.

                     (7)

                     A fenti okokból kifolyólag az „Uniós szintű népszavazást arról, hogy az európai polgárok az Egyesült Királyság Unióban maradását vagy az Unióból való kilépését támogatják-e” elnevezésű javasolt polgári kezdeményezés a rendelet 4. cikke (2) bekezdésének b) pontja értelmében és annak 2. cikke (1) bekezdésével összefüggésben kifejezetten kívül esik a Bizottság arra irányuló hatáskörén, hogy a Szerződések végrehajtásához uniós jogi aktusra irányuló javaslatot nyújtson be,

               ELFOGADTA EZT A HATÁROZATOT:

            1. cikk
            Az „Uniós szintű népszavazás arról, hogy az európai polgárok az Egyesült Királyság Unióban maradását vagy az Unióból való kilépését támogatják-e” elnevezésű javasolt kezdeményezés nyilvántartásba vételét a Bizottság elutasítja.

            2. cikk
            E határozat címzettjei az „Uniós szintű népszavazást arról, hogy az európai polgárok az Egyesült Királyság Unióban maradását vagy az Unióból való kilépését támogatják-e” elnevezésű javasolt polgári kezdeményezés szervezői (a polgári bizottság tagjai), akiket Erich Hutter és Tanja Glušič képvisel kapcsolattartói minőségben.

            Kelt Brüsszelben, 2018. november 28-án.

                  a Bizottság részéről

               Frans TIMMERMANS

                  alelnök

            (1)  HL L 65., 2011.3.11., 1. o.

            (2)  http://europa.eu/rapid/press-release_STATEMENT-16-2329_hu.htm


A Bizottság 2018.11.29-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9087 - Mondi Štětí a.s / Holzindustrie Maresch GmbH / ECO-INVESTMENT a.s.) a 139/2004/EK tanácsi rendelet alapján (Csak az német nyelvű szöveg hiteles.)


title: Határozat

text:
                  9.1.2019

                  HU

                  Az Európai Unió Hivatalos Lapja

                  C 8/1

         HATÁROZAT
         (2019/C 8/01)
         AZ EURÓPAI PARLAMENT FŐTITKÁRA,

                     —

                     TEKINTETTEL a legutóbb az Európai Unió tisztviselői személyzeti szabályzatának és az Európai Unió egyéb alkalmazottaira vonatkozó alkalmazási feltételeknek a módosításáról szóló, 2013. október 22-i 1023/2013/EU, Euratom európai parlamenti és tanácsi rendelettel (1) módosított 259/68/EGK, Euratom, ESZAK tanácsi rendeletre (2) és különösen a szabályzat 30. cikkére,

                     —

                     TEKINTETTEL az Európai Parlament Elnökségének a kinevezésre jogosult hatóság (AIPN) és a munkaszerződések megkötésére felhatalmazott hatóság (AHCC) hatásköreinek átruházásáról szóló, 2014. január 13-i határozatára,

                     —

                     TEKINTETTEL arra, hogy az Európai Parlament alábbi tartaléklistái 2018. december 31-én érvényüket vesztik:
                     AD/1/13, AST/4/11, AST/1/13, PE/168/S, PE/171/S, PE/185/S, PE/186/S;

                     —

                     TEKINTETTEL a vegyes bizottság 2018. október 24-i ülésén kiadott véleményére,

               A KÖVETKEZŐ HATÁROZATOT HOZZA:

            Egyetlen cikk
            A következő tartaléklisták érvényessége:
            AD/1/13, AST/4/11, AST/1/13, PE/168/S, PE/171/S, PE/185/S, PE/186/S,
            2019. december 31-ig meghosszabbításra kerül.

            Luxembourg, 2018. november 30.

               Klaus WELLE

                  főtitkár

            (1)  HL L 287., 2013.10.29., 15. o.

            (2)  HL L 56., 1968.3.4., 1. o.


title: A Tanács (EU) 2019/52 határozata (2018. december 20.) az egyrészről az Európai Unió és tagállamai, másrészről Ukrajna közötti társulási megállapodás 1. fejezete I-A. mellékletében a baromfihúsra és baromfihús-készítményekre vonatkozóan meghatározott hatályos vámkontingens, és az egyéb baromfidarabokra vonatkozóan meghatározott hatályos tarifarendszer módosításáról való megállapodásra irányuló tárgyalások megkezdésére történő felhatalmazásról

text:
                  14.1.2019

                  HU

                  Az Európai Unió Hivatalos Lapja

                  L 10/62

         A TANÁCS (EU) 2019/52 HATÁROZATA
         (2018. december 20.)
         az egyrészről az Európai Unió és tagállamai, másrészről Ukrajna közötti társulási megállapodás 1. fejezete I-A. mellékletében a baromfihúsra és baromfihús-készítményekre vonatkozóan meghatározott hatályos vámkontingens, és az egyéb baromfidarabokra vonatkozóan meghatározott hatályos tarifarendszer módosításáról való megállapodásra irányuló tárgyalások megkezdésére történő felhatalmazásról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (3) és (4) bekezdésével,
         tekintettel az Európai Bizottság ajánlására,
         mivel:

                     (1)

                     Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodást (1) (a továbbiakban: a társulási megállapodás) 2014. március 21-én, illetve június 27-én írták alá. A társulási megállapodást 2016. január 1-je óta ideiglenesen alkalmazták, és az 2017. szeptember 1-jén hatályba lépett.

                     (2)

                     2016 közepétől a 0207 13 70 KN-kódszámú („egyéb darabok frissen vagy hűtve”) és a 0207 14 70 KN-kódszámú tarifacsoportok („egyéb darabok fagyasztva”) alatt új típusú baromfidarabot kezdtek behozni Ukrajnából az Unióba. Ez a behozatal meredeken emelkedett, és mennyisége 2018 első hat hónapjában elérte a 25 000 tonnát. A társulási megállapodás értelmében ezek a behozatalok nulla vámtétellel és bármiféle mennyiségi korlátozás nélkül léphetnek be az uniós piacra.

                     (3)

                     Az új típusú baromfidarab a hagyományos mellrészt tartalmazza a szárnyak felkarcsontjaival együtt, és az Unión belüli minimális átalakítást követően baromfimellként forgalmazható az Unióban. E baromfidarabok korlátlan behozatala tehát azzal a kockázattal jár, hogy hatástalanítja a hagyományos baromfimell-darabok Unióba irányuló behozatalára vonatkozóan a társulási megállapodásban meghatározott feltételeket, különösen a vámkontingens formájában meghatározott mennyiségi korlátozásokat.

                     (4)

                     Ezért tárgyalásokat kell indítani azzal a céllal, hogy megállapodás jöjjön létre a társulási megállapodásnak a baromfihúsra és a baromfihús-készítményekre vonatkozó vámkontingens mennyisége tekintetében történő módosításáról, valamint az Ukrajnából származó behozatalra vonatkozó, ezen tarifacsoport tekintetében túllépő legnagyobb kedvezményes elbánás szerinti vámtétel újbóli alkalmazásáról,

               ELFOGADTA EZT A HATÁROZATOT:

            1. cikk
            A Bizottság felhatalmazást kap arra, hogy az Unió nevében tárgyalást folytasson az Unió tarifajegyzékének az 1. fejezet I-A. mellékletében található, a 0207 13 70 KN-kódszámú („egyéb darabok frissen vagy hűtve”) és a 0207 14 70 KN-kódszámú („egyéb darabok fagyasztva”) kettő tarifacsoport tekintetében történő módosításáról, valamint a társulási megállapodás I-A. mellékletének függelékében a baromfihúsra és a baromfihús-készítményekre vonatkozóan meghatározott vámkontingens módosításáról.

            2. cikk
            A tárgyalásokat a Tanácsnak az e határozat függelékében foglalt tárgyalási irányelvei alapján kell lefolytatni.

            3. cikk
            Az Európai Unióról szóló Szerződés 207. cikke (3) bekezése harmadik albekezdésének megfelelően a tárgyalásokat a Kereskedelempolitikai Bizottsággal konzultálva kell lefolytatni.

            4. cikk
            Ennek a határozatnak a Bizottság a címzettje.

            Kelt Brüsszelben, 2018. december 20-án.

                  a Tanács részéről

                  az elnök

               E. KÖSTINGER

            (1)  HL L 161., 2014.5.29., 3. o.


A Bizottság 2018.12.20-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9127 - Carlyle Partners VII Cayman, L.P. / Sedgwick, Inc.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.12.17-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9152 - BCEC Management X Limited / Adria Luxco S.a r.l.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2019.01.25-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9174 - AUNDE Group SE / Brose Fahrzeugteile GmbH & Co. KG, Coburg) a 139/2004/EK tanácsi rendelet alapján (Csak az német nyelvű szöveg hiteles.)


title: A Tanács (EU) 2017/2209 határozata (2017. szeptember 25.) az Algériai Demokratikus és Népi Köztársaságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket meghatározó, az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásnak az Unió nevében történő aláírásáról és az ideiglenes alkalmazásáról

text:
               1.12.2017

               HU

               Az Európai Unió Hivatalos Lapja

               L 316/1

         A TANÁCS (EU) 2017/2209 HATÁROZATA
   (2017. szeptember 25.)
   az Algériai Demokratikus és Népi Köztársaságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket meghatározó, az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásnak az Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az (EU) 2017/1324 európai parlamenti és a tanácsi határozat (1) értelmében az Unió részt vesz a több tagállam által együttesen indított, a földközi-tengeri térségben folytatott kutatási és innovációs partnerség (PRIMA) programban.

               (2)

               A PRIMA célja egy olyan közös program végrehajtása, amelynek célja a kutatási és innovációs kapacitások építése, az ismeretek fejlesztése és közös innovatív megoldások kifejlesztése a földközi-tengeri térségben az agrár-élelmiszeripari rendszerek fenntarthatóvá tétele, és az integrált vízellátás és vízgazdálkodás területén annak érdekében, hogy az éghajlatváltozásnak jobban ellenállóvá, hatékonyabbá, költséghatékonyabbá, valamint környezeti és szociális szempontból fenntarthatóbbá tegye ezeket a rendszereket és az említett vízellátást és vízgazdálkodást, továbbá hozzájáruljon a vízhiány, az élelmezésbiztonság, az élelmezés, az egészségügy, a jólét és a migráció területén fennálló problémák helyi szintű megoldásához.

               (3)

               A PRIMA programot együttesen elindító tagállamok és harmadik országok (a továbbiakban: a részt vevő államok) közösen és azonos feltételek mellett vesznek részt a programban, komolyan elköteleződve a tudományos, igazgatási és pénzügyi integráció mellett.

               (4)

               Az Algériai Demokratikus és Népi Köztársaság (Algéria) kifejezte abbéli szándékát, hogy részt vevő államként és a „Horizont 2020” kutatási és innovációs keretprogram (2014–2020) PRIMA programban is részt vevő részes uniós tagállamaival és társult harmadik országaival egyenrangú félként csatlakozzon a PRIMA programhoz.

               (5)

               Az (EU) 2017/1324 határozat 1. cikkének (2) bekezdésének megfelelően Algéria a PRIMA programban részt vevő állammá a PRIMA programban való részvétele feltételeit meghatározó, az Unióval a tudományos és technológiai együttműködés területén kötendő nemzetközi megállapodás megkötésétől függően válik.

               (6)

               A Tanács 2017. május 30-án felhatalmazta a Bizottságot, hogy az Unió nevében tárgyalásokat kezdjen Algériával egy, az Algériai Demokratikus és Népi Köztársaságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket meghatározó, az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásról (a továbbiakban: a megállapodás), figyelemmel az (EU) 2017/1324 határozat elfogadására. A tárgyalások a megállapodás parafálásával sikeresen lezárultak.

               (7)

               A megállapodást alá kell írni.

               (8)

               Annak érdekében, hogy Algéria a PRIMA programban már a kezdetektől részt vehessen, a megállapodást a hatálybalépéséhez szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az Algériai Demokratikus és Népi Köztársaságnak a földközi-tengeri térségben folytatott kutatási és innovációs partnerség (PRIMA) programban való részvételére vonatkozó feltételeket meghatározó, az Európai Unió és az Algériai Demokratikus és Népi Köztársaság közötti tudományos és technológiai együttműködésről szóló megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodást az aláírásának napjától a hatálybalépéséhez szükséges eljárások befejezéséig ideiglenesen alkalmazni kell.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. szeptember 25-én.

            a Tanács részéről

            az elnök

         M. MAASIKAS

      (1)  Az Európai Parlament és a Tanács (EU) 2017/1324 határozata (2017. július 4.) az Uniónak a több tagállam által együttesen indított, a földközi-tengeri térségben folytatott kutatási és innovációs partnerségben (PRIMA) való részvételéről (HL L 185., 2017.7.18., 1. o.).